35. ΝΟΜΟΘΕΤ. ΔΙΑΤΑΓΜΑ υπ' αριθ. 3912 της 10/11 Νοεμ. 1958 Περί ρυθμίσεως ζητημάτων τινών εθελουσίας εξόδου προσωπικού της Τραπέζης της Ελλάδος. Άρθρον Μόνον.-1.Εις το μετά την 1ην Ιαν. 1945 δυνάμει συμβάσεων εθελουσίας εξόδου αποχωρήσαν πάσης κατηγορίας προσωπικόν της Τραπέζης της Ελλάδος δεν δύναται να καταβάλληται ποσόν μείζον της διαφοράς μεταξύ των αποδοχών των εν ενεργεία ομοιοβάθμων των αποχωρησάντων αφ' ενός και της παρ' αυτών λαμβανομένης συντάξεως, συν τω υπό του Μετοχικού Ταμείου των Υπαλλήλων της Τραπέζης της Ελλάδος, παρεχομένω μερίσματι αφ' ετέρου. Η παρούσα διάταξις εφαρμόζεται μόνον επί υπαλλήλων έναντι των οποίων ανέλαβεν η Τράπεζα την υποχρέωσιν καταβολής της διαφοράς μεταξύ αποδοχών και συντάξεως, ισχύει δε αφ' ης ίσχυσεν η εθελουσία έξοδος, απαγορευομένης της υπό της Τραπέζης της Ελλάδος καταβολής παντός ποσού ανωτέρου του δια του παρόντος οριζομένου, έστω και εάν τούτο έχη επιδικασθή δια τελεσιδίκων ή αμετακλήτων αποφάσεων. Τα τυχόν μέχρι της ενάρξεως της ισχύος του παρόντος, καταβληθέντα επί πλέον ποσά, εις εκτέλεσιν τελεσιδίκων δικαστικών αποφάσεων δεν αναζητούνται. 2.Εκ των διατάξεων της προηγουμένης παραγράφου δεν θίγονται αι διατάξεις του Ν.Δ. 2510/1953. 3.Η ισχύς του παρόντος Ν.Δ/τος άρχεται από της δημοσιεύσεώς του εν τη Εφημερίδι της Κυβερνήσεως. 